CELEX: 32020R0127
Language: hr
Date: 2019-01-29 00:00:00
Title: Uredba (EU) 2020/127 Europskog Parlamenta I Vijeća od 29. siječnja 2020. o izmjeni Uredbe (EU) br. 1306/2013 u pogledu financijske discipline od financijske godine 2021. i Uredbe (EU) br. 1307/2013 u pogledu fleksibilnosti među stupovima za kalendarsku godinu 2020.

31.1.2020   
               
               
                  HR
               
               
                  Službeni list Europske unije
               
               
                  L 27/1
               
            
         UREDBA (EU) 2020/127 EUROPSKOG PARLAMENTA I VIJEĆA
         od 29. siječnja 2020.
         o izmjeni Uredbe (EU) br. 1306/2013 u pogledu financijske discipline od financijske godine 2021. i Uredbe (EU) br. 1307/2013 u pogledu fleksibilnosti među stupovima za kalendarsku godinu 2020.
         EUROPSKI PARLAMENT I VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 43. stavak 2.,
         uzimajući u obzir prijedlog Europske komisije,
         nakon prosljeđivanja nacrta zakonodavnog akta nacionalnim parlamentima,
         uzimajući u obzir mišljenje Europskoga gospodarskog i socijalnog odbora (1),
         u skladu s redovnim zakonodavnim postupkom (2),
         budući da:
         
                     (1)
                  
                  
                     U članku 16. Uredbe (EU) br. 1306/2013 Europskog parlamenta i Vijeća (3) predviđeno je da se godišnja gornja granica za rashode Europskog fonda za jamstva u poljoprivredi (EFJP) utvrđuje najvišim iznosom koji je za njega postavljen u okviru Uredbe Vijeća (EU, Euratom) br. 1311/2013 (4). U skladu s člankom 26. Uredbe (EU) br. 1306/2013 stopa prilagodbe financijske discipline utvrđuje se, prema potrebi, kako bi se osiguralo poštovanje godišnjih gornjih granica za financiranje rashoda povezanih s tržištem i izravnih plaćanja za razdoblje 2014.–2020. koje su utvrđene u Uredbi (EU, Euratom) br. 1311/2013. U Uredbi (EU, Euratom) br. 1311/2013 nisu predviđene gornje granice za financijske godine nakon 2020. Kako bi se osiguralo poštovanje gornje granice za financiranje rashoda povezanih s tržištem i izravnih plaćanja i u financijskim godinama nakon 2020., članci 16. i 26. Uredbe (EU) br. 1306/2013 trebaju za te financijske godine upućivati na iznose utvrđene za EFJP u uredbi koju Vijeće treba donijeti u skladu s člankom 312. stavkom 2. Ugovora o funkcioniranju Europske unije (UFEU) za godine od 2021. do 2027.
                  
               
                     (2)
                  
                  
                     Fleksibilnost među stupovima mogućnost je prijenosa sredstava između izravnih plaćanja i ruralnog razvoja. U skladu s člankom 14. Uredbe (EU) br. 1307/2013 Europskog parlamenta i Vijeća (5) države članice mogu iskoristiti tu fleksibilnost za kalendarske godine od 2014. do 2019. Kako bi se osiguralo da države članice mogu zadržati vlastitu strategiju, Uredbom (EU) 2019/288 Europskog parlamenta i Vijeća (6) fleksibilnost među stupovima produljena je na kalendarsku godinu 2020., odnosno financijsku godinu 2021. U članku 14. Uredbe (EU) br. 1307/2013 trenutačno se predviđa prijenos iz ruralnog razvoja u izravna plaćanja kao postotak iznosa namijenjenog za potporu koja se financira iz Europskog poljoprivrednog fonda za ruralni razvoj (EPFRR) u financijskoj godini 2021. u skladu sa zakonodavstvom Unije donesenim nakon što Vijeće donese relevantnu uredbu na temelju članka 312. stavka 2. UFEU-a. Budući da relevantno zakonodavstvo Unije neće biti doneseno do trenutka kada države članice trebaju priopćiti svoju odluku o prijenosu, primjereno je predvidjeti mogućnost daljnje primjene te fleksibilnosti i utvrditi maksimalni iznos koji se može prenijeti.
                     Najviši apsolutni iznos po državi članici izračunava se na temelju najviših postotaka predviđenih u članku 14. stavku 2. Uredbe (EU) br. 1307/2013 koji se trebaju primjenjivati na iznose namijenjene za potporu za vrste intervencija za ruralni razvoj u skladu s Komisijinim Prijedlogom uredbe Europskog parlamenta i Vijeća o utvrđivanju pravila o potpori za strateške planove koje izrađuju države članice u okviru zajedničke poljoprivredne politike (strateški planovi u okviru ZPP-a) i koji se financiraju iz Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) te o stavljanju izvan snage Uredbe (EU) br. 1305/2013 Europskog parlamenta i Vijeća i Uredbe (EU) br. 1307/2013 Europskog parlamenta i Vijeća.
                  
               
                     (3)
                  
                  
                     U skladu s člankom 53. stavkom 6. Uredbe (EU) br. 1307/2013 države članice imale su mogućnost do 1. kolovoza 2019. preispitati svoj postotak nacionalne gornje granice za izravna plaćanja koji će namijeniti za dobrovoljnu proizvodno vezanu potporu i svoje detaljne odluke o potpori od kalendarske godine 2020. Države članice svoju će eventualnu odluku o prijenosu iz izravnih plaćanja u ruralni razvoj priopćiti tek do 31. prosinca 2019., a eventualnu odluku o prijenosu iz ruralnog razvoja u izravna plaćanja ubrzo nakon toga. Međutim, takva će odluka utjecati na nacionalnu gornju granicu za izravna plaćanja za kalendarsku godinu 2020. Kako bi se zadržala dosljednost između detaljnih odluka o potpori i proračunske gornje granice za dobrovoljnu proizvodno vezanu potporu, primjereno je državama članicama omogućiti da preispitaju, u mjeri u kojoj je to potrebno za prilagodbu svojoj odluci o fleksibilnosti među stupovima, postotak namijenjen za dobrovoljnu proizvodno vezanu potporu i detaljne odluke o potpori. Stoga bi i rok za priopćenje trebao biti ubrzo nakon 31. prosinca 2019. Budući da je to preispitivanje ograničeno na mjeru koja je potrebna za prilagodbu država članica svojim odlukama o fleksibilnosti među stupovima, države članice trebale bi u svojem priopćenju objasniti vezu između preispitivanja i te odluke.
                  
               
                     (4)
                  
                  
                     Uredbe (EU) br. 1306/2013 i (EU) br. 1307/2013 trebalo bi stoga na odgovarajući način izmijeniti.
                  
               
                     (5)
                  
                  
                     Kako bi se omogućilo da se izmjene predviđene u ovoj Uredbi počnu primjenjivati što je prije moguće, smatralo se primjerenim predvidjeti iznimku od roka od osam tjedana iz članka 4. Protokola br. 1 o ulozi nacionalnih parlamenata u Europskoj uniji, priloženog Ugovoru o Europskoj uniji, UFEU-u i Ugovoru o osnivanju Europske zajednice za atomsku energiju.
                  
               
                     (6)
                  
                  
                     Kako bi se omogućilo da se izmjene predviđene u ovoj Uredbi počnu primjenjivati što je prije moguće, ova bi Uredba trebala stupiti na snagu sljedećeg dana od dana objave u Službenom listu Europske unije,
                  
               DONIJELI SU OVU UREDBU:
         
            Članak 1.
            Izmjene Uredbe (EU) br. 1306/2013
            Uredba (EU) br. 1306/2013 mijenja se kako slijedi:
            
                        1.
                     
                     
                        u članku 16. stavak 1. zamjenjuje se sljedećim:
                        
                           „1.   Godišnju gornju granicu za rashode EFJP-a čine najviši iznosi koji su za nju utvrđeni u Uredbi (EU, Euratom) br. 1311/2013 i u uredbi koju donosi Vijeće na temelju članka 312. stavka 2. UFEU-a za godine od 2021. do 2027.”;
                        
                     
                  
                        2.
                     
                     
                        u članku 26. stavak 1. zamjenjuje se sljedećim:
                        
                           „1.   Kako bi se osiguralo poštovanje godišnjih gornjih granica iz članka 16. za financiranje rashoda povezanih s tržištem i izravnih plaćanja, utvrđuje se stopa prilagodbe za izravna plaćanja („stopa prilagodbe”) ako predviđanja za financiranje mjera financiranih u okviru podograničenja za određenu financijsku godinu upućuju na prekoračenje primjenjivih godišnjih gornjih granica.”.
                        
                     
                  
         
            Članak 2.
            Izmjene Uredbe (EU) br. 1307/2013
            Uredba (EU) br. 1307/2013 mijenja se kako slijedi:
            
                        1.
                     
                     
                        u članku 14. stavku 2. šesti podstavak zamjenjuje se sljedećim:
                        „Do 8. veljače 2020. države članice mogu odlučiti staviti na raspolaganje iznos za izravna plaćanja za kalendarsku godinu 2020. koji ne premašuje iznos utvrđen u Prilogu VI.a. Kao rezultat toga, odgovarajući iznos više nije raspoloživ za potporu koja se financira iz EPFRR-a za financijsku godinu 2021. Ta se odluka priopćuje Komisiji do 8. veljače 2020. i u njoj se utvrđuje iznos koji se prenosi.”;
                     
                  
                        2.
                     
                     
                        u članku 53. stavak 6. zamjenjuje se sljedećim:
                        
                           „6.   Države članice mogu do 1. kolovoza svake godine preispitati svoju odluku u skladu s ovim poglavljem.
                           „Do 8. veljače 2020. države članice mogu preispitati i svoju odluku u skladu s ovim poglavljem u mjeri u kojoj je to potrebno za prilagodbu odluci o fleksibilnosti među stupovima za kalendarsku godinu 2020. donesenoj u skladu s člankom 14.
                           Preispitivanjem u skladu s prvim i drugim podstavkom ovog stavka države članice mogu odlučiti, s učinkom od sljedeće godine:
                           
                                       (a)
                                    
                                    
                                       ostaviti nepromijenjenim, povećati ili smanjiti postotak utvrđen u skladu sa stavcima 1., 2. i 3., u okviru u njima utvrđenih ograničenja, ako je to primjenjivo, ili ostaviti nepromijenjenim ili smanjiti postotak utvrđen u skladu sa stavkom 4.;
                                    
                                 
                                       (b)
                                    
                                    
                                       izmijeniti uvjete za dodjelu potpore;
                                    
                                 
                                       (c)
                                    
                                    
                                       prestati dodjeljivati potporu na temelju ovog poglavlja.
                                    
                                 Države članice priopćuju Komisiji svoju odluku povezanu s preispitivanjem u skladu s prvim i drugim podstavkom ovog stavka do datuma navedenih u tim podstavcima. U priopćenju o odluci povezanoj s preispitivanjem u skladu s drugim podstavkom ovog stavka pojašnjava se veza između preispitivanja i odluke o fleksibilnosti među stupovima za kalendarsku godinu 2020. donesene u skladu s člankom 14.”;
                        
                     
                  
                        3.
                     
                     
                        umeće se Prilog VI.a, čiji je tekst utvrđen u Prilogu ovoj Uredbi.
                     
                  
         
            Članak 3.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 29. siječnja 2020.
            
               
                  Za Europski parlament
               
               
                  Predsjednik
               
               D. M. SASSOLI
            
            
               
                  Za Vijeće
               
               
                  Predsjednica
               
               N. BRNJAC
            
         
         
            (1)  Mišljenje od 11. prosinca 2019. (još nije objavljeno u Službenom listu).
         
            (2)  Stajalište Europskog parlamenta od 18. prosinca 2019. (još nije objavljeno u Službenom listu) i odluka Vijeća od 27. siječnja 2020.
         
            (3)  Uredba (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (SL L 347, 20.12.2013., str. 549.).
         
            (4)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020. (SL L 347, 20.12.2013., str. 884.).
         
            (5)  Uredba (EU) br. 1307/2013 Europskog parlamenta i Vijeća od 17. prosinca 2013. o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike i o stavljanju izvan snage Uredbe Vijeća (EZ) br. 637/2008 i Uredbe Vijeća (EZ) br. 73/2009 (SL L 347, 20.12.2013., str. 608.).
         
            (6)  Uredba (EU) 2019/288 Europskog parlamenta i Vijeća od 13. veljače 2019. o izmjeni uredaba (EU) br. 1305/2013 i (EU) br. 1307/2013 u pogledu određenih pravila o izravnim plaćanjima i potpori ruralnom razvoju za 2019. i 2020. (SL L 53, 22.2.2019., str. 14.).
      
      
         
            PRILOG
            
               
                  
                     „PRILOG VI.a
                     NAJVIŠI IZNOSI IZ ČLANKA 14. STAVKA 2.
                     
                                 (EUR)
                              
                           
                                 Belgija
                              
                              
                                 10 076 707 10 076 707
                              
                           
                                 Bugarska
                              
                              
                                 70 427 849 70 427 849
                              
                           
                                 Češka
                              
                              
                                 38 815 980 38 815 980
                              
                           
                                 Danska
                              
                              
                                 11 371 893 11 371 893
                              
                           
                                 Njemačka
                              
                              
                                 148 488 749 148 488 749
                              
                           
                                 Estonija
                              
                              
                                 21 968 972 21 968 972
                              
                           
                                 Irska
                              
                              
                                 39 700 643 39 700 643
                              
                           
                                 Grčka
                              
                              
                                 76 438 741 76 438 741
                              
                           
                                 Španjolska
                              
                              
                                 250 300 720 250 300 720
                              
                           
                                 Francuska
                              
                              
                                 181 388 880 181 388 880
                              
                           
                                 Hrvatska
                              
                              
                                 42 201 225 42 201 225
                              
                           
                                 Italija
                              
                              
                                 190 546 556 190 546 556
                              
                           
                                 Cipar
                              
                              
                                 2 398 093 2 398 093
                              
                           
                                 Latvija
                              
                              
                                 29 326 817 29 326 817
                              
                           
                                 Litva
                              
                              
                                 48 795 629 48 795 629
                              
                           
                                 Luksemburg
                              
                              
                                 1 843 643 1 843 643
                              
                           
                                 Mađarska
                              
                              
                                 62 430 371 62 430 371
                              
                           
                                 Malta
                              
                              
                                 1 831 098 1 831 098
                              
                           
                                 Nizozemska
                              
                              
                                 10 972 679 10 972 679
                              
                           
                                 Austrija
                              
                              
                                 72 070 055 72 070 055
                              
                           
                                 Poljska
                              
                              
                                 329 472 633 329 472 633
                              
                           
                                 Portugal
                              
                              
                                 123 303 715 123 303 715
                              
                           
                                 Rumunjska
                              
                              
                                 241 375 835 241 375 835
                              
                           
                                 Slovenija
                              
                              
                                 15 337 318 15 337 318
                              
                           
                                 Slovačka
                              
                              
                                 56 920 680 56 920 680
                              
                           
                                 Finska
                              
                              
                                 73 005 307 73 005 307
                              
                           
                                 Švedska
                              
                              
                                 52 887 719 52 887 719
                              
                           
               ”